24 qershor 2020

**UNDP i dhuron maska, dorëza dhe mantila Agjencisë për Menaxhimin e Emergjencave për të përmirësuar shërbimet e tyre gjatë pandemisë**

Programi i Kombeve të Bashkuara për Zhvillim (UNDP) në Kosovë, si reagim të menjëhershëm ndaj COVID-19 dhe në përputhje me mandatin për të zhdukur varfërinë dhe për të zvogëluar pabarazitë, i dhuroi sot 230 kuti me maska (KN95), 1300 dorëza dhe 10000 mantila mbrojtës Agjencisë për Menaxhimin e Emergjencave (AME). Pajisjet do t'i mundësojnë ekipeve në terren të AME-së si Qendrat Lokale Operative të vazhdojnë punën e tyre në mënyrë më efektive dhe të sigurtë.

Z. Hasan Kodra, Ushtrues Detyre Drejtor i Përgjithshëm i i Agjencisë për Menaxhim të Emergjencave, Znj. Xheva Berisha, Projekt Menagjere në UNDP dhe zyrtarë të tjerë të AME ishin të pranishëm në dorëzimin që u mbajt në lokalet e Agjencisë për Menaxhim të Emergjencave.

Gjatë pranimit të këtij donacioni, Z. Kodra në emër të stafit shprehu mirënjohje dhe falënderim për përkrahjen e vazhdueshme nga UNDP në të gjitha periudhat e më hershme, por në veçanti edhe në procesin e menaxhimit me Pandeminë COVID -19.

Me konsideratën e lartë ndaj drejtuesve të UNDP-së , Z. Kodra në letër- falënderim edhe një herë spikati faktin se ndihma dhe përkrahja e vazhdueshme nga UNDP është e një rëndësie të veçantë, ngase ndërlidhë disa dimensione në fushën e përgjegjësisë së AME-së ndaj qytetarëve të vendit, njëherit plotëson dhe lehtëson zbatimin e përgjegjësive publike që AME ka para gjithë popullatës.

“UNDP është e përkushtuar që në vazhdimësi të mbështes institucionet e Kosovës që edhe në kohë pandemie të vazhdojnë me ofrimin e shërbimeve në mënyrë sa më efikase dhe që të jenë në gjendje që në mënyrë efikase të mbrojnë jetët e njerzve.” tha znj. Xheva Berisha.

*Që nga shpërthimi i COVID-19, UNDP në Kosovë, si Agjenci kyçe e Ekipit të OKB-së në Kosovë (UNKT), është duke mbështetur qytetarët dhe institucionet e Kosovës që të përgatiten, t'i përgjigjen dhe të rimarrin veten nga pandemia duke u përqëndruar veçanërisht në më të prekurit. Ne kemi zhvendosur me nguti fokusin, duke reaguar me shpejtësi dhe efikasitet dhe duke riorientuar programin tonë për të ndihmuar përpjekjet e Kosovës për të ndaluar përhapjen e virusit, mbrojtjen e njerëzve nga pandemia dhe ndikimet negative gjatë shpërthimit dhe për të ndihmuar në ripërtëritjen ekonomike dhe sociale në muajt në vazhdim*

*Për të mësuar më shumë rreth punës sonë për të luftuar pandeminë, ju lutemi vizitoni faqen tonë:*

[*https://www.ks.undp.org/content/kosovo/en/home/covid-19-pandemic-response.html*](https://www.ks.undp.org/content/kosovo/en/home/covid-19-pandemic-response.html)

**Për më shumë informata, ju lutemi të kontaktoni:**

Burbuqe Dobranja, zyrtare për komunikim pranë UNDP-së

Tel: (038) 249 066 lok. 410;  mobil: 049 720 800; email: [burbuqe.dobranja@undp.org](mailto:burbuqe.dobranja@undp.org)

Danijela Mitić, zyrtare për komunikim pranë UNDP-së

Tel: (038) 249 066 lok. 412;   mobil: 049 720 824     e-mail: [danijela.mitic@undp.org](mailto:danijela.mitic@undp.org)